CELEX: 52013PC0301
Language: hu
Date: 2013-05-21
Title: Javaslat AZ EURÓPAI PARLAMENT ÉS A TANÁCS RENDELETE az 1083/2006/EK tanácsi rendeletnek a pénzügyi stabilitásuk és a kötelezettségvállalás visszavonásának szabályai vonatkozásában komoly nehézségekkel küzdő vagy ilyen nehézségek által fenyegetett egyes tagállamok pénzügyi irányításával kapcsolatos rendelkezések tekintetében történő módosításáról

|
			
		
		
		52013PC0301
		
			Javaslat AZ EURÓPAI PARLAMENT ÉS A TANÁCS RENDELETE az 1083/2006/EK tanácsi rendeletnek a pénzügyi stabilitásuk és a kötelezettségvállalás visszavonásának szabályai vonatkozásában komoly nehézségekkel küzdő vagy ilyen nehézségek által fenyegetett egyes tagállamok pénzügyi irányításával kapcsolatos rendelkezések tekintetében történő módosításáról /* COM/2013/0301 final - 2013/0156 (COD) */
			
				
		
		
			
			   	INDOKOLÁS
1.           A
javaslat háttere
·      A javaslat indokai és céljai
a) A pénzügyi
stabilitásuk vonatkozásában komoly nehézségekkel küzdő tagállamok
társfinanszírozási rátájának megnövelésére vonatkozó időszak
meghosszabbítása
A tartós pénzügyi és gazdasági válság nyomás alá
helyezte a nemzeti pénzügyi erőforrásokat, ahogy a tagállamok
költségvetési konszolidáció érdekében bevezetik a szükséges intézkedéseket.
Ennek fényében a kohéziós politikára vonatkozó programok zavartalan
végrehajtása különösen fontos a növekedésbe és a foglalkoztatásba történő
befektetésekhez. 
A programok végrehajtása gyakran kihívást jelent,
mivel a költségvetési konszolidáció miatt likviditási problémák lépnek fel. Ez
különösen igaz a válság által leginkább sújtott tagállamokra, amelyek kiigazítási
program keretében részesültek pénzügyi támogatásban. Mostanáig hét ország
részesült pénzügyi támogatásban, és állapodott meg a Bizottsággal
makrogazdasági kiigazítási programról. Ezek az országok: Ciprus, Magyarország,
Románia, Lettország, Portugália, Görögország és Írország (a továbbiakban:
programországok). Magyarország, Románia és Lettország már nem tartozik
kiigazítási program alá.
Annak érdekében, hogy ezek a tagállamok (vagy
bármely másik olyan tagállam, amely a jövőben ilyen támogatási programból
részesülhet) továbbra is folytassák a kohéziós politikához kapcsolódó programok
gyakorlati végrehajtását, és forrásokat juttathassanak a projekteknek, ez a
javaslat olyan rendelkezéseket tartalmaz, amelyek lehetővé teszik a
Bizottság számára, hogy ezeknek az országoknak nagyobb kifizetéseket
teljesítsen arra az időszakra, amikor részt vesznek a támogatási
mechanizmusokban, anélkül, hogy módosulna a számukra a kohéziós politika
keretében a 2007–2013 közötti időszakra megítélt teljes keretösszeg. Ez
további pénzügyi forrásokat fog biztosítani a tagállamoknak ebben a kritikus
helyzetben, és megkönnyíti a programok gyakorlati végrehajtásának folytatását.
b) A 2013. február 8-i európai tanácsi
következtetések 87. pontjának nyomon követése
Az Európai Tanács felkéri a Bizottságot, hogy
tárja fel azon gyakorlati megoldásoknak – ideértve a 1083/2006/EK rendelet (a
továbbiakban: általános rendelet)[1]
(2013. február 8-i következtetések 87. pontja) módosításának – a
lehetőségeit, amelyek segítségével csökkenthető a 2007–2013-as
nemzeti keretben a kötelezettségvállalások automatikus visszavonásának
kockázata. Az Európai Tanács február 8-i megállapodásának a 2014–2020. évi
kiosztásra kerülő összegeknek a 2007–2013 közötti időszakban
kiosztott, reálértéken vett összegek 110 %-ában történő maximálásáról
szóló rendelkezése Szlovákiát és Romániát egyaránt érintik majd (a
következtetések 46. pontja). Ez meg fog jelenni a [a pénzügyi keretre vonatkozó
közös rendelkezésekről szóló rendelet IIIa. mellékletének 13.] pontjában. 
A fenti elemek az Európai Parlament, a Tanács és
az Európai Bizottság között folyamatban lévő tárgyalásoktól, a jogalkotási
folyamattól és a többéves pénzügyi keret elfogadásától, valamint a közös rendelkezésekről
szóló rendeletektől függenek.
A Románia és Szlovákia részére biztosított
támogatás automatikus visszavonásával járó kockázatok csökkentésére irányuló
gyakorlati megoldások feltárása során egyértelművé vált, hogy a kockázat
az általános rendelet módosítása nélkül nem csökkenthető jelentős
mértékben. Ezért az Európai Tanács következtetéseiben tárgyalt megállapodás
végrehajtása és a Románia és Szlovákia számára a 2007–2013 közötti
időszakban nyújtott támogatási összegek felvételének megkönnyítése
érdekében meg kell hosszabbítani a visszavonás határidejét e két tagállam
esetében. Az európai tanácsi következtetések 8. pontjának figyelembevételével,
amely valamennyi fejezetben a többéves pénzügyi keretről szóló
megállapodás szerves részeként írja elő a kötelezettségvállalás
visszavonására, különösen az automatikus kötelezettségvállalás visszavonására
vonatkozó szabályok szigorú alkalmazását, a javasolt határidő-hosszabbítás
csak a 2011. és 2012. évi kötelezettségvállalásokra vonatkozik. Ebben az esetben
a 2011. évi kötelezettségvállalás automatikus visszavonására nem 2013 végén,
hanem 2014 végén kerül sor, a 2012. évi kötelezettségvállalás automatikus
visszavonása pedig nem 2014 végén, hanem 2015 végén történik. 
A programozási időszakra vonatkozó kiadások
elszámolhatóságának végső időpontja változatlanul 2015. december 31-e
marad. Ezek a meghosszabbított határidők segítséget nyújtanak Romániának
és Szlovákiának abban, hogy leküzdjék a végrehajtással összefüggő
nehézségeket és csökkentsék a kötelezettségvállalás 2013-ban és 2014-ben
történő visszavonásának kockázatát, miközben fenntartják a szükséges
fegyelmet és ösztönzőerőt a 2007–2013-as programozási időszak
megfelelő időben történő lezárásához. Ez lehetővé teszi
majd, hogy e két ország a 2014–2020-as programok késedelem nélküli
végrehajtására összpontosítson.
·     
Általános háttér és hatályos rendelkezések a
javaslat által szabályozott területen
Az általános rendelet 77. cikke értelmében az
időközi kifizetések és a végső egyenleg összegét az érintett operatív
program jóváhagyásáról szóló bizottsági határozatban az egyes prioritási
tengelyekre megállapított társfinanszírozási arányok alkalmazásával kell
kiszámítani. A rendelet továbbá előírja az emelt társfinanszírozási ráta
alkalmazását a programországokra vonatkozóan. E rendelkezést jelenleg 2013.
december 31-ig kell alkalmazni.
Az általános rendelet 93. cikke értelmében a
Bizottság automatikusan visszavonja azokat az összegeket, amelyekre a második
év végéig nem küldtek kifizetési kérelmet (három év azon országok esetében,
amelyek GDP-je 2001-től 2003-ig az EU-átlag 85 %-a alatt volt az operatív
programokra vonatkozó, 2008 és 2010 között tett költségvetési
kötelezettségvállalások esetében) és különleges kezelést biztosít a 2007. évi
kötelezettségvállalásoknak.
·     
Összhang az Unió egyéb szakpolitikáival és
célkitűzéseivel
A javaslat összhangban van a Bizottság által a
pénzügyi válságra válaszul elfogadott más javaslatokkal és kezdeményezésekkel.
2.           KONZULTÁCIÓ AZ ÉRDEKELT
FELEKKEL; HATÁSVIZSGÁLAT
·     
Konzultáció az érdekelt felekkel
Külső érdekelt felekkel nem volt konzultáció.
·     
Szakértői vélemények összegyűjtése és
felhasználása
Külső szakértők bevonására nem volt
szükség.
·     
Hatásvizsgálat
A javaslat lehetővé tenné a Bizottság
számára, hogy a 2007–2013 közötti időszak végéig kiegészítse a
programországoknak a kifizetéseket. A megnövelt összeg kiszámításakor a
programok prioritási tengelyére alkalmazandó társfinanszírozási rátát 10
százalékponttal meg kell növelni a szóban forgó időszak tekintetében
benyújtott, újonnan igazolt kiadásokra vonatkozóan, amíg el nem érik a
felső határértéket. 
Ugyanakkor ez lehetővé fogja tenni Románia és
Szlovákia számára, hogy a 2011. évi kötelezettségvállalásra vonatkozóan 2013
vége helyett 2014 végéig nyújthassák be kifizetés iránti kérelmüket, a 2012.
évi kötelezettségvállalásra vonatkozóan pedig a program lezárásáig és nem 2014
végéig. Ez csökkenteni fogja a 2011. és 2012. évi kötelezettségvállalások
automatikus visszavonásával járó kockázatokat.
Az adott időszak tekintetében az alapokban az
érintett országokra és programokra vonatkozóan elkülönített teljes összeg nem
változik.
3.           A JAVASLAT JOGI ELEMEI
·     
A javasolt intézkedések összefoglalása
A javaslat módosítani kívánja az általános
rendelet 77. cikkét azért, hogy a Bizottság – a 2007–2013 közötti
időszak végéig – folytassa az újonnan bejelentett kiadásoknak nagyobb
összegben történő visszatérítését, amely összeget az adott prioritási
tengelyre alkalmazandó társfinanszírozási ráták 10 százalékpontos
növelésével kapjuk.
A növelés során a program társfinanszírozási
rátája nem haladhatja meg 10 százalékpontnál nagyobb mértékben az
általános rendelet III. mellékletében előírt felső határokat.
Ezenfelül az érintett prioritási tengelyre az alapokból folyósított hozzájárulás
nem lehet nagyobb az operatív programot jóváhagyó bizottsági határozatban
rögzített összegnél.
A javaslat továbbá módosítani kívánja az általános
rendelet 93. cikkét azért, hogy lehetővé tegye Románia és Szlovákia
számára a 2011. és 2012. évi kötelezettségvállalások automatikus visszavonására
vonatkozó időszak egy évvel történő meghosszabbítását. 
·     
Jogalap
Az általános rendelet meghatározza a három alapra
alkalmazandó közös szabályokat. Az Európai Bizottság és a tagállamok közötti
megosztott irányítás elve alapján e rendelet előírásokat tartalmaz a
programozási folyamatra, valamint a programirányításra – ideértve a pénzügyi
irányítást –, a monitoringra, a pénzügyi ellenőrzésre és a
projektértékelésre vonatkozóan.
·     
A szubszidiaritás elve
A javaslat megfelel a szubszidiaritás elvének,
mivel nagyobb mértékű pénzügyi támogatást kíván biztosítani a strukturális
alapokból és a Kohéziós Alapból egyes olyan tagállamok számára, amelyek súlyos
nehézségekkel – nevezetesen gazdasági növekedésüket és pénzügyi stabilitásukat
érintő problémákkal, valamint költségvetési hiányuknak és
adósságállományuknak a nemzetközi gazdasági és pénzügyi helyzettel is
összefüggő növekedésével – küzdenek. Erre való tekintettel uniós szinten
létre kell hozni egy olyan ideiglenes mechanizmust, amely lehetővé teszi a
Bizottság számára, hogy növelje a strukturális alapok és a Kohéziós Alap
keretében az igazolt kiadások alapján nyújtott visszatérítés mértékét. 
A javaslat abban a tekintetben is megfelel a
szubszidiaritás elvének, hogy több időt enged egyes tagállamoknak a 2011.
és 2012. évi kötelezettségvállalásaikhoz kapcsolódó összegek felhasználására. E
szabály uniós szintű meghatározására már sor került. 
·     
Az arányosság elve
A javaslat megfelel az arányosság elvének:
A megemelt társfinanszírozási ráta alkalmazásának
meghosszabbítása arányos a tartós gazdasági válságot és a többi, e tagállamok
támogatásáért vállalt erőfeszítéseket tekintve.
Az automatikus visszavonás határidejének
meghosszabbítása szintén arányos a tekintetben, hogy azon tagállamokra
összpontosít, amelyek elkülönített maximális összegeit a 2014–2020-as
időszakban az európai tanácsi megállapodás határozza meg, hogy csökkentse
annak a kockázatát, hogy az automatikus visszavonások miatt további, a
2007–2013-as időszakból származó elkülönített összegeket is elveszítenek.
·     
A jogi aktus típusának megválasztása
Javasolt aktus: a jelen rendelet módosítása.
A Bizottság megvizsgálta a jogi keretrendszer
által biztosított mozgásteret, és az eddigi tapasztalatok alapján szükségesnek
tartja az általános hatályú rendelet módosítására irányuló javaslat
előterjesztését. 
4.           Költségvetési vonzatok
A javaslat nem érinti a kötelezettségvállalási
előirányzatokat, mivel nem tartalmaz módosítást a 2007–2013-as
programozási időszakra a strukturális alapokból és a Kohéziós Alapból
biztosított finanszírozásnak az operatív programokban rögzített maximális
összegeire vonatkozóan.
A kifizetési előirányzatok esetében a
kiegészítő fizetésre vonatkozó javaslat nem érinti a költségvetést.
Azonban az érintett tagállamok részére 2014-ben magasabb visszatérítést kell
fizetni, de ez 2017-ben a záráskor kiegyenlítésre kerül. Az e javaslatban
szereplő kiegészítő kifizetési előirányzatok a kifizetési
előirányzatok növekedését jelentik (2014-re hozzávetőleg 484 millió EUR),
amelyek kompenzálása a programozási időszak végéig történik meg. Így a
programozási időszak egészére vonatkozó kifizetési előirányzatok
teljes összege változatlan marad.
Az automatikus visszavonás Románia és Szlovákia
esetében egy évvel történő meghosszabbítására irányuló javaslat
költségvetési vonzatai nem változtatják a kötelezettségvállalási
előirányzatok teljes összegét. A kifizetési előirányzatok teljes
összegére azonban nettó pozitív hatást gyakorolhatnak a következő években,
mivel csökkennek a visszavonással járó kockázatok. 
2013/0156 (COD)
Javaslat
AZ EURÓPAI PARLAMENT ÉS A TANÁCS
RENDELETE
az 1083/2006/EK tanácsi rendeletnek a
pénzügyi stabilitásuk és a kötelezettségvállalás visszavonásának szabályai
vonatkozásában komoly nehézségekkel küzdő vagy ilyen nehézségek által
fenyegetett egyes tagállamok pénzügyi irányításával kapcsolatos rendelkezések
tekintetében történő módosításáról
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Unió
működéséről szóló szerződésre és különösen annak
177. cikkére,
tekintettel az Európai Bizottság javaslatára,
a jogalkotási aktus tervezetének a nemzeti
parlamentek számára való megküldését követően,
tekintettel az Európai Gazdasági és Szociális
Bizottság véleményére[2],
tekintettel a Régiók Bizottságának véleményére[3],
rendes jogalkotási eljárás keretében,
mivel:
(1)       A példa nélküli globális
pénzügyi válság és gazdasági visszaesés súlyosan visszavetette a gazdasági
növekedést és a pénzügyi stabilitást, és több tagállamban jelentősen
rontotta a pénzügyi és gazdasági feltételeket. Egyes tagállamok súlyos
nehézségekkel – nevezetesen a gazdasági növekedésüket és pénzügyi
stabilitásukat érintő problémákkal, valamint költségvetési hiányuknak és
adósságállományuknak a nemzetközi gazdasági és pénzügyi helyzettel is összefüggő
növekedésével – küzdenek, illetve ilyen nehézségek fenyegetik őket.
(2)       Jóllehet a válság negatív
hatásainak ellensúlyozására már születtek fontos intézkedések, beleértve a jogi
keret módosításait is, a pénzügyi válságnak a reálgazdaságra, a
munkaerőpiacra és a polgárokra kifejtett hatása széles körben
érzékelhető. Növekszik a tagállamok pénzügyi forrásaira nehezedő
nyomás, amelynek enyhítésére további intézkedéseket kell hozni a strukturális
alapokból és a Kohéziós Alapból származó finanszírozás maximális és optimális
felhasználása révén. Tekintve a tartósan fennálló pénzügyi nehézségeket, meg
kell hosszabbítani az 1311/2011/EU európai parlamenti és tanácsi rendelet[4] módosításával elfogadott
intézkedések alkalmazását. Ezen intézkedéseket az Európai Unió működéséről
szóló szerződés (EUMSZ) 122. cikkének (2) bekezdése, 136. és
143. cikke értelmében fogadták el.
(3)       Az uniós finanszírozás
irányításának megkönnyítése, a tagállami és regionális beruházások
felgyorsításának elősegítése, valamint a gazdaság számára a pénzforrások
biztosítása érdekében az 1311/2011/EU európai parlamenti és tanácsi rendelet
módosította az Európai Regionális Fejlesztési Alapra, az Európai Szociális
Alapra és a Kohéziós Alapra vonatkozó általános rendelkezések megállapításáról
és az 1260/1999/EK rendelet hatályon kívül helyezéséről szóló, 2006.
július 11-i 1083/2006/EK tanácsi rendeletet[5],
hogy a pénzügyi stabilitás tekintetében súlyos nehézségekkel küzdő és az
intézkedésben való részvételüket kérelmező tagállamok esetében
lehetővé tegye, hogy a strukturális alapokból és a Kohéziós Alapból
származó időközi kifizetések az egyes prioritási tengelyekre vonatkozó
jelenlegi társfinanszírozási rátához képest 10 százalékpontnak megfelelő
összeggel növelhetők legyenek.
(4)       Az 1083/2006/EK rendelet 77.
cikke (6) bekezdése 2013. december 31-ig teszi lehetővé a megnövelt
társfinanszírozási ráta alkalmazását. Mivel azonban a tagállamoknak pénzügyi
stabilitásuk tekintetében még mindig komoly nehézségekkel kell szembenézniük, a
megnövelt társfinanszírozási ráta alkalmazása 2013. december 31-ével nem
korlátozható. 
(5)       [A … /EU tanácsi és európai
parlamenti rendelet] [a jövőbeli közös rendelkezésekről szóló
rendelet] célja, hogy hozzájáruljon a kohéziós támogatás legkevésbé fejlett
régiókra és tagállamokra való megfelelő összpontosításának
megvalósításához. Az egy főre jutó átlagos támogatottság mértékében
mutatkozó eltérések csökkentéséhez való hozzájárulás érdekében az alapokból az
egyes tagállamok részére a jövőbeli rendeletek értelmében nyújtható
maximális támogatás várhatóan a tagállam GDP-jének 2,35 %-ban kerül
meghatározásra. A felső határ meghatározása évente fog történni és – adott
esetben – a maximális támogatás megszerzése érdekében arányosan csökkent majd
valamennyi, az érintett tagállamnak folyósítandó támogatást (kivéve a
fejlettebb régiókat és az „európai területi együttműködést”). Az Unióhoz
2013 előtt csatlakozott tagállamok esetében és amelyek átlagos reál-GDP
növekedése 2008–2010 között -1 %-nál alacsonyabb volt, a maximális támogatás
2,59 % lesz.
(6)       A(z) …/…/EU rendelet [a közös
rendelkezésekről szóló rendelet] tagállamonként a 2007–2013-as
időszakra vonatkozó összegek reálértéken mért szintjének 110 %-ában
határozza meg a maximális támogatási összegeket. A szóban forgó felső határ
által érintett tagállamokat továbbra is meg kell védeni a 2007–2013-as
időszakra vonatkozóan elkülönített támogatási összegek automatikus
visszavonásának kockázatától.
(7)       Az Európai Tanács 2013.
február 8-i következtetéseiben felkérte a Bizottságot annak feltárására, hogy
milyen gyakorlati megoldások lehetségesek a Románia és Szlovákia részére
biztosított 2007–2013. évi nemzeti pénzügyi keretekből származó támogatás
automatikus visszavonásával járó kockázatok csökkentésére, adott esetben az
1083/2006/EK rendelet módosítása révén.
(8)       Az Európai Tanács azt is
hangsúlyozta, hogy biztosítani kell a valamennyi fejezetben foglalt kifizetések
kezelhető szintjét és profilját annak érdekében, hogy korlátozni lehessen
a fennálló költségvetési kötelezettségvállalásokat, nevezetesen az automatikus
kötelezettségvállalás-visszavonásra vonatkozó szabályok valamennyi fejezetre
történő alkalmazásával. A(z) …/…/EU rendeletben [a közös
rendelkezésekről szóló rendelet] meghatározott felső határ által
érintett tagállamokra vonatkozó kötelezettségvállalás-visszavonás szabályainak
enyhítésére irányuló rendelkezéseket a fennálló költségvetési
kötelezettségvállalásokra gyakorolt hatásainak fényében kell elfogadni.
(9)       A 2011. és 2012. évre
vonatkozó éves költségvetési kötelezettségvállalások automatikus
visszavonásának kiszámítására kitűzött határidőt egy évvel meg kell
hosszabbítani, de a 2015. december 31-én még nyitva álló 2012. évi
költségvetési kötelezettségvállalást 2015. december 31-ig meg kell indokolni.
Ez elősegíti majd, hogy javuljon az azon tagállamokban vállalt operatív
programok támogatási összegeinek felvétele, amelyeket érint a jövőbeli
kohéziós politikához kapcsolódó támogatási összegeknek a 2007–2013 közötti
időszak reálértéken mért szintjének 110 %-ban, történő
maximalizálása. Ez a fajta rugalmasság szükséges ahhoz, hogy kezelhető
legyen a programok vártnál lassúbb végrehajtása, ami különösen az említett
tagállamokat érinti. 
(10)     A példa nélküli válságot
tekintve mihamarabb el kell fogadni a támogatási intézkedéseket, ezért
indokolt, hogy e rendelet az Európai Unió Hivatalos Lapjában való
kihirdetésének napján lépjen hatályba.
(11)     Ezért az 1083/2006/EK
rendeletet ennek megfelelően módosítani kell,
ELFOGADTÁK EZT A RENDELETET:
1. cikk
Az 1083/2006/EK rendelet a következőképpen
módosul:
1. A 77. cikk (6) bekezdését el kell hagyni.
2. A 93. cikk a következőképpen
módosul:a) A cikk a következő (2b) bekezdéssel egészül ki:
„(2b) Az (1) bekezdés első
albekezdésétől és a (2) bekezdéstől eltérően azon tagállamok
esetében, amelyek kohéziós politikához kapcsolódó támogatási összegei a
2007–2013-as időszak reálértéken mért szintjének 110 %-ában kerültek
meghatározásra a 2014–2020 közötti programozási időszakban, az (1)
bekezdésben említett határidő az operatív programokra vonatkozó, 2007 és
2012 között tett éves költségvetési kötelezettségvállalás évét követő
harmadik év december 31.”
b) A (3) bekezdés a következő
albekezdéssel egészül ki:
„Az első albekezdés nem sérti a 93. cikk (2b)
bekezdésében megállapított határidőnek a 2012. évi költségvetési
kötelezettségvállalásra történő alkalmazását a szóban forgó bekezdésben
említett tagállam esetében.”
2. cikk
Ez a rendelet az Európai Unió Hivatalos
Lapjában való kihirdetése napján lép hatályba. 
Ez a rendelet
teljes egészében kötelező és közvetlenül alkalmazandó valamennyi
tagállamban.
Kelt Strasbourgban, -án/-én.
Az Európai Parlament
részéről                     a Tanács részéről
az elnök                                                          az
elnök
PÉNZÜGYI KIMUTATÁS
1.           A JAVASLAT CÍME:
Javaslat: Az Európai Parlament és a Tanács
rendelete az 1083/2006/EK tanácsi rendeletnek a pénzügyi stabilitásuk és a
kötelezettségvállalás visszavonásának szabályai vonatkozásában komoly
nehézségekkel küzdő vagy ilyen nehézségek által fenyegetett egyes
tagállamok pénzügyi irányításával kapcsolatos rendelkezések tekintetében
történő módosításáról.
2.           TEVÉKENYSÉGALAPÚ IRÁNYÍTÁSI
ÉS KÖLTSÉGVETÉS-TERVEZÉSI KERET
Érintett szakpolitikai terület(ek) és
kapcsolódó tevékenység(ek):
Regionális politika: 13 03.
költségvetés-tervezési tevékenység
Foglalkoztatás és szociális ügyek; 04 02.
költségvetés-tervezési tevékenység
Kohéziós Alap, 13 04. költségvetés-tervezési
tevékenység
3.           KÖLTSÉGVETÉSI TÉTELEK
3.1.        Költségvetési tételek
(működési tételek és kapcsolódó technikai és igazgatási segítségnyújtási
tételek (korábban: BA–tételek)),
A javasolt új intézkedések végrehajtására az
alábbi költségvetési tételek alapján kerül sor:
·      13.031600. konvergencia (ERFA)
·      13.031800. regionális versenyképesség és foglalkoztatás (ERFA)
·      04.0217. konvergencia (ESZA)
·      04.0219. Regionális versenyképesség és foglalkoztatás (ESZA)
·      13.04.02. Kohéziós Alap
3.2.        A fellépés és a pénzügyi
hatás időtartama:
A javasolt változtatások egyike sem jár
pénzügyi hatással. A pénzügyi támogatásban részesülő tagállamok kifizetés
iránti kérelmeinek fedezésének fokozott igényét 2014-ben ellentételezni fogja a
programok 2017. évi lezárása. A mechanizmus lehetővé teszi bizonyos
kifizetések előre ütemezését, hogy ellensúlyozza a kifizetések növelésének
megszűnését. Az automatikus visszavonásra vonatkozó szabály alkalmazásának
meghosszabbítása nettó pozitív hatást gyakorolhat a következő években,
mivel csökkennek a visszavonással járó kockázatok. 
3.3.      Költségvetési jellemzők:
 Költségvetési tétel || Kiadás típusa || Új jogszabály || EFTA-hozzájárulás || Csatlakozni kívánó országok hozzájárulásai || A pénzügyi terv fejezete 
 13.031600 || Nem kötelező || Kül. || NEM || NEM || NEM || 1b 
 13.031800 || Nem kötelező || Kül. || NEM || NEM || NEM || 1b 
 04.0217 || Nem kötelező || Kül. || NEM || NEM || NEM || 1b 
 13.0402 || Nem kötelező || Kül. || NEM || NEM || NEM || 1b 
 04.0219 || Nem kötelező || Kül. || NEM || NEM || NEM || 1b 
4.           FORRÁSOK ÁTTEKINTÉSE
4.1.        Pénzügyi források
4.1.1.     A kötelezettségvállalási
előirányzatok és a kifizetési előirányzatok áttekintése 
Az alábbi táblázatok a javasolt intézkedések
2014–2017-es időszakban várható hatásait ismertetik. Mivel a javaslatban
nem szerepel új pénzügyi forrás a kötelezettségvállalási előirányzatokra,
a táblázatokban nincsenek számok, helyettük az „n.a.” (nem alkalmazandó)
megjelölést tüntettük fel. A javaslat ezért összhangban van a 2007–2013 közötti
időszakra szóló többéves pénzügyi kerettel. 
A kifizetések esetében a kiegészítő
rendszer meghosszabbítására vonatkozó javaslat az érintett tagállamok részére
magasabb összegű visszatérítéseket eredményezhet, amelyet a program
lezárásakor fognak ellentételezni. A tagállamoktól kapott legújabb, rendelkezésre
álló kifizetési előrejelzések, a 2012-ben az érintett tagállamoknak
kifizetett támogatási többletösszegek, valamint a 2013. évi költségvetési
tervezetben szereplő kifizetési előirányzatok alapján a költségvetési
igény 2014-ben hozzávetőleg 484 millió EUR lesz. Ezt az összeget
2017-ben újra elkönyvelik. 
Az automatikus visszavonási időszaknak
Románia és Szlovákia esetében a 2011. és 2012. évi kötelezettségvállalásokra
vonatkozóan egy évvel történő meghosszabbítására irányuló javaslat
költségvetési vonzatai nem változtatják meg a kötelezettségvállalási
előirányzatok teljes összegét. A kifizetési előirányzatok teljes
összegére azonban nettó pozitív hatást gyakorolhatnak a következő években,
mivel csökkennek a visszavonással járó kockázatok. 
A Bizottság felülvizsgálta a kiegészítő
kifizetési előirányzatok szükségességét és ezért javaslatot tesz a
költségvetési hatóságnak a megfelelő intézkedések megtételére.
millió EUR (három tizedesjegyig)
   Kiadás típusa || Szakasz száma ||   ||   [n]. év ||   n + 1. év ||   n + 2. év ||   n + 3. év ||   n + 4. év || n+5. és későbbi évek ||   Összesen 
 Működési kiadások[6] ||   ||   ||   ||   ||   ||   ||   ||   
 Kötelezettségvállalási előirányzatok || 8.1 || a || n.a. || n.a. || n.a. || n.a. || n.a. || n.a. || n.a. 
 Kifizetési előirányzatok ||   || b || n.a || +0.484 || n.a ||  n.a. || -0.484 || n.a; || 0. 
 A referenciaösszegbe beletartozó igazgatási kiadások[7] ||   ||   ||   ||   
 Technikai és igazgatási segítségnyújtás (NDE) || 8.2.4 || c || n.a. || n.a. || n.a. || n.a. || n.a. || n.a. || n.a. 
 TELJES REFERENCIAÖSSZEG ||   ||   ||   ||   ||   ||   ||   
 Kötelezettségvállalási előirányzatok ||   || a+c || n.a. || n.a. || n.a. || n.a. || n.a. || n.a. || n.a. 
 Kifizetési előirányzatok ||   || b+c || n.a. || +0.484 || n.a || n.a. || -0.484 || n.a. || 0,000   
 A referenciaösszegbe bele nem tartozó igazgatási kiadások[8] ||   ||   
 Személyi és kapcsolódó kiadások (NDE) || 8.2.5 || d || n.a. || n.a. || n.a. || n.a. || n.a. || n.a. || n.a. 
 A referenciaösszegbe bele nem tartozó igazgatási kiadások, a személyi és kapcsolódó költségek kivételével (NDE) || 8.2.6 || e || n.a. || n.a. || n.a. || n.a. || n.a. || n.a. || n.a. 
A fellépés indikatív összköltsége 
 TELJES KÖTELEZETTSÉGVÁLLALÁSI ELŐIRÁNYZAT, beleértve a személyi költséget ||   || a+c+d+e || n.a. || n.a. || n.a. || n.a. || n.a. || n.a. || n.a. 
 TELJES KIFIZETÉSI ELŐIRÁNYZAT, beleértve a személyi költséget ||   || b+c+d+e || n.a || n.a. || n.a || n.a. || n.a. || n.a. || n.a 
A társfinanszírozás részletezése
millió EUR (három tizedesjegyig)
 Társfinanszírozó szerv ||   ||   [n]. év ||   n + 1. év ||   n + 2. év ||   n + 3. év ||   n + 4. év || n+5. és későbbi évek ||   Összesen 
 …………………… || f || n.a. || n.a. || n.a. || n.a. || n.a. || n.a. || n.a. 
 TELJES KÖTELEZETTSÉGVÁLLALÁSI ELŐIRÁNYZAT társfinanszírozással együtt || a+c+d+e+f || n.a. || n.a. || n.a. || n.a. || n.a. || n.a. || n.a. 
4.1.2.     A
pénzügyi programozással való összeegyeztethetőség
x     A javaslat összeegyeztethető a jelenlegi pénzügyi
programozással.
¨      A javaslat miatt a pénzügyi terv vonatkozó fejezetének
átdolgozása szükséges.
¨      A javaslat miatt szükség lehet az
intézményközi megállapodás[9]
rendelkezéseinek alkalmazására (azaz a rugalmassági eszköz alkalmazására vagy a
pénzügyi terv módosítására).
4.1.3.     A bevételre gyakorolt pénzügyi
hatás
x      A javaslatnak nincs kihatása a bevételre
¨      A javaslatnak van pénzügyi kihatása – a bevételre gyakorolt
hatása a következő:
millió EUR (egy
tizedesjegyig)
   ||   || Az intézkedést megelőzően [n-1. év] ||   || Az intézkedést követő helyzet 
 Költségvetési tétel || Bevétel ||   || [n]. év || [n+1] || [n+2] || [n+3] || [n+4] || [n+5][10] 
   || a) A bevétel abszolút összege ||   ||   || n.a. || n.a. || n.a. || n.a. || n.a. || n.a. 
 b) A bevétel változása ||  D ||   || n.a. || n.a. || n.a. || n.a. || n.a. || n.a. 
(Minden érintett költségvetési tételt fel
kell tüntetni, ha a javaslat több költségvetési tételre is hatással van, a
táblázatot megfelelő számú sorral ki kell egészíteni.)
4.2.        Teljes
munkaidős egyenértékben kifejezett személyi állomány (beleértve a
tisztviselőket, az ideiglenes és a külső személyi állományt) – a
részleteket lásd a 8.2.1. pontnál.
   Éves szükséglet ||   [n]. év ||   n + 1 ||   n + 2 ||   n + 3 ||   n + 4 ||   n+5. és későbbi évek 
 A személyi állomány teljes létszáma || n.a. || n.a. || n.a. || n.a. || n.a. || n.a. 
5.           JELLEMZŐK ÉS
CÉLKITŰZÉSEK
5.1.        Rövid vagy hosszú távon
kielégítendő szükséglet(ek)
Az elhúzódó
pénzügyi és gazdasági válság következtében a tagállamok folyamatosan csökkentik
költségvetésüket, miáltal fokozódó nyomás nehezedik a nemzeti pénzügyi
forrásokra. Ennek fényében a kohéziós politikára vonatkozó programok zavartalan
végrehajtása különösen fontos ahhoz, hogy a gazdaság pénzeszközökhöz jusson.
Annak érdekében, hogy ezek a tagállamok továbbra is folytassák a strukturális
alapokhoz és a Kohéziós Alaphoz kapcsolódó programok gyakorlati végrehajtását,
és forrásokat juttathassanak a projekteknek, a javaslat olyan rendelkezéseket
tartalmaz, amelyek lehetővé teszik a Bizottságnak, hogy ezeknek az
országoknak nagyobb kifizetéseket teljesítsen arra az időszakra, amikor részt
vesznek a támogatási mechanizmusokban. Ezáltal több idejük lesz az egyes
tagállamoknak a 2011. és 2012. évi kötelezettségvállalások teljes mértékű
kihasználására. 
5.2.        A közösségi részvételből
adódó többletérték, valamint a javaslatnak az egyéb pénzügyi eszközökkel való
összeegyeztethetősége és esetleges szinergiája
A javaslat
tőkét biztosít a gazdaságnak, és egyúttal csökkenti a közkiadásokra
nehezedő terheket, ami lehetővé teszi a programok végrehajtásának
folytatását.
5.3.        A javaslat céljai, az attól
várt eredmények, valamint a kapcsolódó mutatók a tevékenységalapú irányítás
összefüggésében
A cél a gazdasági válság által leginkább
sújtott tagállamok megsegítése annak érdekében, hogy folytathassák a programok
végrehajtását; a javaslat ezért tőkejuttatást ad a gazdaságnak.
5.4.        Végrehajtási módszer
(indikatív)
Jelölje meg a fellépés végrehajtásához
választott módszert (módszereket).
·                        
a tagállamokkal
6.           NYOMON KÖVETÉS ÉS ÉRTÉKELÉS
6.1.        A nyomon követés rendszere
Nem szükséges,
mivel a strukturális alapok meglévő monitoringrendszere már ellátja ezt a
feladatot.
6.2.        Értékelés
6.2.1.     Előzetes értékelés
A javaslat a 2013. február 8-i tanácsi
következtetéseket követően a Bizottság elnöke kabinetjének kérésére
készült.
6.2.2.     Az időközi/utólagos
értékelés nyomán hozott intézkedések (hasonló, korábbi tapasztalatok tanulsága)
Nem alkalmazandó
6.2.3.     A későbbi értékelések
feltételei és gyakorisága
Nem alkalmazandó
7.           CSALÁS ELLENI INTÉZKEDÉSEK 
Nem
alkalmazandó
8.           A FORRÁSOK RÉSZLETEZÉSE
8.1.        A javaslat
célkitűzéseinek pénzügyi költségei
Kötelezettségvállalási előirányzatok, millió
EUR-ban (három tizedesjegyig)
 (Fel kell tüntetni a célkitűzésekre, a fellépésekre és a teljesítésekre vonatkozó megnevezéseket) || Teljesítés típusa || Átlagos költség || [n]. év || n+1. év || n+2. év || n+3. év || n+4. év || n+5. és későbbi évek || ÖSSZESEN 
 Teljesítések száma || Összköltség || Teljesítések száma || Összköltség || Teljesítések száma || Összköltség || Teljesítések száma || Összköltség || Teljesítések száma || Összköltség || Teljesítések száma || Összköltség || Teljesítések száma || Összköltség 
 OPERATÍV CÉLKITŰZÉS: az operatív programok végrehajtásának fenntartása ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   0,000 ||   ||   0,000 ||   ||   ||   ||   ||   ||   ||   ||   ||   ||   0,000 
 ÖSSZKÖLTSÉG ||   ||   ||   ||   0,000 ||   ||   0,000 ||   ||   ||   ||   ||   ||   ||   ||   ||   ||   0,000 
8.2.        Igazgatási kiadások
8.2.1.     Személyi állomány létszáma és
típusa
 Álláshely típusa ||   || A fellépés irányítására a meglévő és/vagy pótlólagos állományból kirendelendő létszám (álláshelyek száma/teljes munkaidős egyenérték) 
   ||   || [n]. év || n+1. év || n+2. év || n+3. év || n+4. év || n+5. év 
 Tisztviselők vagy ideiglenes alkalmazottak (XX 01 01.) || A*/AD || n.a. || n.a. || n.a. || n.a. || n.a. || n.a. 
 B*, C*/AST || n.a. || n.a. || n.a. || n.a. || n.a. || n.a. 
 A(z) XX 01 02. jogcímcsoportból finanszírozott állomány || n.a. || n.a. || n.a. || n.a. || n.a. || n.a. 
 A(z) XX 01 04/05. jogcímcsoportból finanszírozott egyéb állomány || n.a. || n.a. || n.a. || n.a. || n.a. || n.a. 
 ÖSSZESEN || n.a. || n.a. || n.a. || n.a. || n.a. || n.a. 
8.2.2.     A
fellépés keretében felmerülő feladatok leírása
N/A
8.2.3.     A személyzeti szabályzat
hatálya alá tartozó személyi állomány eredete
(Több eredethely megjelölése esetén kérjük
az álláshelyek számát minden eredethelyre vonatkozóan megadni).
¨      A felváltandó vagy meghosszabbítandó program irányításához
jelenleg hozzárendelt álláshelyek
¨      Az n-edik évre vonatkozó éves politikai stratégia/előzetes
költségvetés-tervezet keretében már hozzárendelt álláshelyek
¨      A következő éves politikai stratégia/előzetes
költségvetés-tervezet eljárásának a keretében igénylendő álláshelyek
¨      Az érintett szolgálat állományán belül átcsoportosítandó
álláshelyek (belső átcsoportosítás)
¨      Az n. évben szükséges, de az éves politikai stratégiában/előzetes
költségvetés-tervezetben nem előirányozott álláshelyek
8.2.4.     A referenciaösszegbe
beletartozó egyéb igazgatási kiadások (XX 01 04/05. – Igazgatási
kiadások)
millió EUR (három tizedesjegyig)
 Költségvetési tétel (number and heading) || [n]. év || n+1. év || n+2. év || n+3. év || n+4. év || n+5. év és későbbi évek || ÖSSZESEN 
 1      Technikai és igazgatási segítségnyújtás (beleértve a kapcsolódó személyi költségeket) ||   ||   ||   ||   ||   ||   ||   
 Végrehajtó hivatalok || n.a. || n.a. || n.a. || n.a. || n.a. || n.a. || n.a. 
 Egyéb technikai és igazgatási segítségnyújtás || n.a. || n.a. || n.a. || n.a. || n.a. || n.a. || n.a. 
 - belső || n.a. || n.a. || n.a. || n.a. || n.a. || n.a. || n.a. 
 - külső || n.a. || n.a. || n.a. || n.a. || n.a. || n.a. || n.a. 
 Technikai és igazgatási segítségnyújtás összesen || n.a. || n.a. || n.a. || n.a. || n.a. || n.a. || n.a. 
8.2.5.     A
referenciaösszegbe bele nem tartozó személyi és kapcsolódó költségek
millió EUR (három tizedesjegyig)
 A személyi állomány típusa || [n]. év || n+1. év || n+2. év || n+3. év || n+4. év || n+5. év és későbbi évek 
 Tisztviselők és ideiglenes alkalmazottak (XX 01 01.) || n.a. || n.a. || n.a. || n.a. || n.a. || n.a. 
 A(z) XX 01 02. jogcímcsoportból finanszírozott személyi állomány (kisegítő alkalmazottak, kihelyezett tagállami szakértők, szerződéses alkalmazottak stb.) (nevezze meg a költségvetési tételt) || n.a. || n.a. || n.a. || n.a. || n.a. || n.a. 
 A (referenciaösszegbe bele NEM tartozó) személyi és kapcsolódó költségek összesen || n.a. || n.a. || n.a. || n.a. || n.a. || n.a. 
Számítás – Tisztviselők
és ideiglenes alkalmazottak
Adott
esetben hivatkozni kell a 8.2.1. pontra
n.a.
Számítás – A(z)
XX 01 02. jogcímcsoportból finanszírozott személyi állomány
Adott
esetben hivatkozni kell a 8.2.1. pontra
n.a.
8.2.6.     A referenciaösszegbe bele nem
tartozó egyéb igazgatási kiadások
 EUR million (to 3 decimal places) 
   ||   [n]. év || n+1. év || n+2. év || n+3. év || n+4. év || n+5. év és későbbi évek || ÖSSZESEN 
 XX 01 02 11 01 – Kiküldetések || n.a. || n.a. || n.a. || n.a. || n.a. || n.a. || n.a. 
 XX 01 02 11 02 – Ülések és konferenciák || n.a. || n.a. || n.a. || n.a. || n.a. || n.a. || n.a. 
 XX 01 02 11 03 – Bizottságok || n.a. || n.a. || n.a. || n.a. || n.a. || n.a. || n.a. 
 XX 01 02 11 04 – Tanulmányok és konzultációk || n.a. || n.a. || n.a. || n.a. || n.a. || n.a. || n.a. 
 XX 01 02 11 05 – Információs rendszerek || n.a. || n.a. || n.a. || n.a. || n.a. || n.a. || n.a. 
  2     Egyéb irányítási kiadások összesen (XX 01 02 11.) || n.a. || n.a. || n.a. || n.a. || n.a. || n.a. || n.a. 
 3      Egyéb igazgatási jellegű kiadások (a költségvetési tétel megadása mellett) || n.a. || n.a. || n.a. || n.a. || n.a. || n.a. || n.a. 
 A (referenciaösszegbe bele NEM tartozó) személyi és kapcsolódó költségeken kívüli igazgatási kiadások összesen || n.a. || n.a. || n.a. || n.a. || n.a. || n.a. || n.a. 
Számítás - A
referenciaösszegbe bele nem tartozó egyéb igazgatási kiadások
n.a.
[1]               A Tanács 2006. július 11-i 1083/2006/EK rendelete az
Európai Fejlesztési Alapra, az Európai Szociális Alapra és a Kohéziós Alapra
vonatkozó általános rendelkezések megállapításáról és az 1260/1999/EK rendelet
hatályon kívül helyezéséről.
[2]               HL L […], […], […] o.
[3]               HL L […], […], […] o.
[4]               HL L 337., 2011.12.20., 5. o.
[5]               HL L 210., 2006.7.31., 25. o.
[6]               Olyan kiadások, amelyek nem tartoznak az érintett xx.
cím xx 01. alcíme alá.
[7]               A(z) xx. cím xx 01 04. jogcímcsoportja alá tartozó
kiadások.
[8]               A(z) xx 01. alcím alá tartozó, a(z) xx 01 04. és a(z) xx
01 05. jogcímcsoporton kívüli kiadások.
[9]               Lásd az intézményközi megállapodás 19. és 24. pontját.
[10]             A táblázat szükség esetén további oszlopokkal
egészíthető ki pl. amennyiben az intézkedés időtartama meghaladja a
hat évet.